Na temelju članka 218. stavka 2. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15. – pročišćeni tekst i 94/17), članka 23. i 24. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Kalnik („Službeni glasnik Koprivničko-križevačke županije“, broj 4/18) i članka 32. Statuta Općine Kalnik („Službeni glasnik Koprivničko-križevačke županije“, broj 5/13, 4/18, 4/20. i 5/21), Općinsko vijeće Općine Kalnik na 20. sjednici održanoj 17. prosinca 2024. donijelo je

**ZAKLJUČAK**

**o davanju suglasnosti za osnivanje prava služnosti u svrhu izgradnje crpne stanice “Planinarski dom Kalnik“ u korist trgovačkog društva Vodne usluge d.o.o.**

Članak 1.

U svrhu izgradnje crpne stanice “Planinarski dom Kalnik“, daje se suglasnost za osnivanje prava služnosti u korist stjecatelja prava služnosti trgovačkog društva Vodne usluge d.o.o., Križevci, na nekretnini kč.br. 328/17, ORANICA, KALNIK, STAROGRADSKA ULICA, površine 227 m2, zk.ul.br. 2554, k.o. Kalnik, površine služnosti 227 m2.

Članak 2.

Služnost na nekretnini iz članka 1. ovog Zaključka zasniva se u korist stjecatelja prava služnosti Vodne usluge d.o.o., Križevci na neodređeno vrijeme odnosno na vrijeme dok je objekt zbog kojega je pravo služnosti osnovano u funkciji.

Članak 3.

Pravo služnosti daje se bez naknade.

Članak 4.

Daje se ovlaštenje općinskom načelniku Općine Kalnik za potpisivanje ugovora o osnivanju prava služnosti na nekretnini iz članka 1. ovog Zaključka u korist stjecatelja prava služnosti Vodne usluge d.o.o., Križevci.

Članak 5.

Ovaj Zaključak objavit će se u „Službenom glasniku Koprivničko-križevačke županije“.

KLASA: 325-03/24-01/04

URBROJ: 2137-23-03-24-1

Kalnik, 17. prosinca 2024.

**PREDSJEDNICA:**

Olinka Gjigaš